Snaigupėlė

Snaigupėlė – upelis, tekantis Druskininkų savivaldybėje, kairysis Nemuno intakas.

Snaigupėlė įteka į Nemuną 445,4 km atstumu nuo pastarojo žiočių, Gailiūnų kaime, į šiaurės rytus nuo Druskininkų. Upelio hidrologinis nr. – 10010410,LR upių klasifikatorius ilgis 8,7 km, baseino plotas 13,7 m².
miniatiūra|250px|left|Snaigupėlė įteka į Nemuną

Snaigupėlės ištakos – Skuisto miškas Miciūnų apylinkėse. Teka pietryčių kryptimi. Aukštupyje vaga sureguliuota, jos krantuose – pievos, toliau ji vingiuoja miškinga vietove. Žemupyje ties Druskininkų ir Gailiūnų riba vamzdžiu kerta kelią . Likusioje iki Nemuno atkarpoje, apie 500 m, vaga eina giliu slėniu, su medžių išvartomis, nusėta nedideliais rieduliais. Šioje atkarpoje slūgso Snaigupėlės atodanga, ties žiotimis atrastas Gailiūnų pilkapynas.

Gyvenvietės prie Snaigupėlės: Miciūnai, Snaigupė, Ringėliškė, Gailiūnai.

Upėvardžio pirminė lytis buvo Snaigupė, bet įkūrus tokio pat pavadinimo kaimą, imta vadinti su mažybine priesaga. Žodis kilęs nuo snaigė („sniego kąsnelis“).

 Šaltiniai 

 Nuorodos 

 Sąrašas:Nemuno intakai
 Išdžiūvusi Snaigupėlė (nuotrauka)

Kategorija:Druskininkų savivaldybės upės